Document ID: 31999D0716

ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Οκτωβρίου 1999
για την τροποποίηση της απόφασης 92/486/ΕΟΚ όσον αφορά τις λεπτομέρειες συνεργασίας μεταξύ του κεντρικού συστήματος εξυπηρέτησης Animo και των κρατών μελών
[κοινοποιηθείσα υπό τον αριθμό Ε(1999) 3358]
(Κείμενο που παρουσιάζει ενδιαφέρον για τον ΕΟΧ)
(1999/716/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την απόφαση 92/118/ΕΟΚ(2), και ιδίως το άρθρο 20 παράγραφος 3,
Εκτιμώντας τα ακόλουθα:
(1) μετά τις διάφορες εργασίες που πραγματοποιήθηκαν στο κοινοτικό πλαίσιο ιδίως κατά τη διάρκεια μελετών και σεμιναρίων, πρέπει να επανεξετάσουμε την αρχιτεκτονική του δικτύου Animo προκειμένου να προβούμε στην εφαρμογή ενός κτηνιατρικού συστήματος που θα ολοκληρώνει τις διάφορες μηχανογραφημένες εφαρμογές·
(2) πρέπει να τροποποιηθεί η απόφαση 92/486/EΟΚ, της Επιτροπής, της 25ης Σεπτεμβρίου 1992, για τον καθορισμό των κανόνων συνεργασίας μεταξύ του κεντρικού συστήματος εξυπηρέτησης Animo και των κρατών μελών(3), όπως τροποποιήθηκε τελευταία από την απόφαση 98/222/ΕΚ(4), ώστε να διασφαλισθεί η συνέχιση του δικτύου Animo·
(3) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 92/486/ΕΟΚ τροποποιείται ως εξής:
Στο άρθρο 2 στοιχείο α), προστίθεται η παράγραφος 4:
"4. Για την περίοδο από 1ης Απριλίου 1999 έως 31 Μαρτίου 2000, οι συντονιστικές αρχές που προβλέπονται στο άρθρο 1 μεριμνούν ώστε οι συμβάσεις που αναφέρονται στο εν λόγω άρθρο να παραταθούν κατά ένα έτος.
Στο πλαίσιο της παραγράφου αυτής, λαμβάνεται υπόψη η εξής τιμολόγηση:
386 ευρώ ανά μονάδα (κεντρική μονάδα, τοπική μονάδα, συνοριακός σταθμός ελέγχου) για σύνολο μονάδων Animo, όπως αυτό προκύπτει από την απόφαση 96/295/ΕΚ, όπως τροποποιήθηκε τελευταία από την απόφαση 98/167/ΕΚ(5).".
Άρθρο 2
Η παρούσα απόφαση αρχίζει να ισχύει την 1η Απριλίου 1999.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Οκτωβρίου 1999.

Labels: 12
3
6